**43/2019. (III.13.) Kgy. sz. határozat**

1. A Közgyűlés a „KEHOP – 3.2.1. A hulladékgazdálkodási rendszer fejlesztése Szombathely város területén, különös tekintettel az elkülönített hulladékgyűjtési, szállítási és előkezelő rendszerre” megnevezésű projektben történő részvételről szóló előterjesztést megtárgyalta és az abban foglalt tartalommal elfogadja.
2. A Közgyűlés felkéri a Polgármestert a konzorciumi együttműködési megállapodás aláírására az NFP Nemzeti Fejlesztési Programiroda Nonprofit Kft-vel majd a támogatási kérelem előkészítésére. A Közgyűlés felkéri a polgármestert, hogy a benyújtást megelőzően a pályázatot terjessze a Közgyűlés elé.
3. A Közgyűlés felhatalmazza a Gazdasági és Városstratégiai Bizottságot, hogy a támogatási kérelem beadása előtt a projekt NHKV Zrt-vel leegyeztetett műszaki tartalmát hagyja jóvá.

**Felelős:** Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtás előkészítéséért:

Lakézi Gábor a Városüzemeltetési Osztály vezetője

Stéger Gábor a Közgazdasági és Adó Osztály vezetője

Dr. Németh Gábor a SZOVA NZrt. vezérigazgatója)

**Határidő:** 1. pont: azonnal

2. és 3. pont: 2019. május 31. a támogatási kérelem benyújtására